Coba ceritain soal France 2 dalam bahasa jawa

France 2 minangka jaringan televisi umum paling ageng ing Perancis. Pérangan saking grup France Télévisions, sesarengan kaliyan France 3, France 5, Réseau France Outre-mer, lan France 4. France Télévisions ugi gadhah partisipasi ing ARTE, Euronews, sapérangan saluran tématik kabel/satelit, lan Mediamétrie.

France 2 dipunsukani nama Antenne 2 (Antena 2) dugi 7 September 1992. Taun 1970-an, dados péranganing ORTF, saèngga namanipun dados La Deuxième Chaîne (Saluran Angka 2).

Saluran punika wiwit ngudara taun 1963 migunakaken standar 625 garis (nanging boten kanthi warni, wonten ing persiapan kanggé mungkasi ingkang sadèrèngipun, standar TV 819 garis cemeng lan pethak.

Tanggal 1 Oktober 1967 jam 14:15 CET, jaringan punika gantosa king cemeng pethak dados berwarna, migunakaken SECAM. Antenne 2 inggih punika saluran berwarna kapisanan ing Perancis; sapéranngan taun sadèrèngipun TF1 berwarna lan éwah dados standar TV 625 garis. Lajeng, sistem éwah, lan ngeparengaken France 2 nyiaraken sapérangan program stereo migunakaken sistem NICAM (sebandhing kaliyan SECAM).

wiwit 7 April 2008, jam 03:20 CEST, sadaya program France 2 ngudara ing Perancis kanthi format 16:9 Widescreen lumantar frékuénsi udara SECAM lan frékuénsi gandha DVB-T Perancis (dipunkenal minangka Television Numerique Terrestre). Éwah-éwahan format punika sampun dipunbiwarakaken kanggé France 5 nanging badhé dipuntindakaken candhakipun. Penyiar satelit pribadi badhé terus nyiarkan format 4:3 dugia France 2 migunakaken sinyal HD (dipunbiwarakaken mangsa panas 2008) dhateng operator satelit.